Περιεχόμενα

# Χρήση σελίδας τίτλων

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε το μενού Μορφή - Σελίδα τίτλου.

#### Από τη διεπαφή με καρτέλες:

Επιλέξτε Εισαγωγή - Σελίδα τίτλου.

Επιλέξτε Διάταξη - Σελίδα τίτλου.

#### Από τις γραμμές εργαλείων:

Σελίδα τίτλου

Οι σελίδες τίτλου είναι σελίδες στην αρχή του εγγράφου που παραθέτει τις πληροφορίες δημοσίευσης, όπως ο τίτλος της δημοσίευσης, το όνομα του συγγραφέα κ.λπ. Αυτές οι σελίδες έχουν διαφορετική διάταξη από τις σελίδες του σώματος του εγγράφου, επειδή μπορεί να μην έχουν αρίθμηση σελίδων, μερικές φορές διαφορετική επικεφαλίδα και υποσέλιδο και ακόμη και διαφορετικές ρυθμίσεις περιθωρίων ή παρασκηνίου.

Πολλά έγγραφα, όπως επιστολές και αναφορές, έχουν μια πρώτη σελίδα που είναι διαφορετική από τις άλλες σελίδες του εγγράφου. Για παράδειγμα, η πρώτη σελίδα ενός επιστολόχαρτου έχει συνήθως διαφορετική κεφαλίδα, ή η πρώτη σελίδα μιας αναφοράς μπορεί να μην έχει κεφαλίδα ή υποσέλιδο, ενώ οι άλλες σελίδες έχουν. Αυτό είναι εύκολο να επιτευχθεί με το LibreOffice Writer.

Η κεφαλίδα και το υποσέλιδο σελίδας, η αρίθμηση, τα περιθώρια και ο προσανατολισμός είναι μερικές από τις ιδιότητες που ανήκουν στην τεχνοτροπία σελίδας. Το LibreOffice Writer σας επιτρέπει να εισάγετε μια κενή σελίδα τίτλου σε οποιοδήποτε σημείο του εγγράφου σας ή να μορφοποιήσετε μια υπάρχουσα σελίδα σαν σελίδα τίτλου, εισάγοντας μια αλλαγή σελίδας ακολουθούμενη από μια τεχνοτροπία σελίδας της επιλογής σας, ή αλλάζοντας την τεχνοτροπία σελίδας στη θέση του δρομέα .

Χρησιμοποιώντας την προεπιλεγμένη (ή οποιαδήποτε άλλη) τεχνοτροπία σελίδας για το έγγραφό σας, μπορείτε να προσθέσετε μια κεφαλίδα ή ένα υποσέλιδο όπως θέλετε στην πρώτη σελίδα αποεπιλέγοντας την επιλογή Ίδιο περιεχόμενο στην πρώτη σελίδα στις καρτέλες κεφαλίδας/υποσέλιδου στο παράθυρο διαλόγου Τεχνοτροπία σελίδας και, στη συνέχεια, προσθέστε την κεφαλίδα ή το υποσέλιδο. Στη συνέχεια, μπορείτε να προσθέσετε μια διαφορετική κεφαλίδα ή υποσέλιδο στις άλλες σελίδες του εγγράφου.

## Για να μετατρέψετε την πρώτη σελίδα του εγγράφου σε σελίδα τίτλου

1. Τοποθετήστε τον δρομέα στην πρώτη σελίδα,

2. Από τη γραμμή μενού, επιλέξτε Μορφή - Σελίδα τίτλου

3. Επιλέξτε Μετατροπή υπαρχουσών σελίδων σε σελίδες τίτλου

4. Επιλέξτε την τεχνοτροπία της σελίδας τίτλου στην περιοχή Επεξεργασία ιδιοτήτων σελίδας

Από προεπιλογή, το LibreOffice επιλέγει την τεχνοτροπία σελίδας Πρώτη σελίδα.

5. Ορίστε τις επιλογές επαναφοράς αρίθμησης σελίδων.

6. Πατήστε Εντάξει.

Αυτό θα αλλάξει την τρέχουσα τεχνοτροπία σελίδας σε Πρώτη σελίδα και οι ακόλουθες σελίδες θα έχουν το Προεπιλεγμένη τεχνοτροπία.

## Για να εισαγάγετε μια σελίδα τίτλου οπουδήποτε στο έγγραφο

Τοποθετήστε τον δρομέα όπου θέλετε να εισαγάγετε μια νέα σελίδα τίτλου.

1. Από τη γραμμή μενού επιλέξτε Μορφή - Σελίδα τίτλου.

2. Επιλέξτε Εισαγωγή νέων σελίδων τίτλου

3. Ορίστε τον αριθμό των σελίδων τίτλου για προσθήκη και

4. Ορίστε τη θέση της σελίδας τίτλου ορίζοντας τον αριθμό της σελίδας στο ρυθμιζόμενο πλαίσιο.

5. Ορίστε τις επιλογές επαναφοράς αρίθμησης σελίδων.

6. Πατήστε Εντάξει

Αυτό θα εισαγάγει μια αλλαγή σελίδας και θα αλλάξει την τρέχουσα τεχνοτροπία σελίδας σε Πρώτη σελίδα. Οι ακόλουθες σελίδες θα έχουν την τεχνοτροπία σελίδας Προεπιλεγμένη τεχνοτροπία.

## Για να διαγράψετε μια σελίδα τίτλου:

Δεν μπορείτε να διαγράψετε μια σελίδα τίτλου. Πρέπει να αλλάξετε τη μορφή τεχνοτροπίας της σελίδας από Πρώτη σελίδα σε όποια άλλη τεχνοτροπία σελίδας επιθυμείτε.

1. Τοποθετήστε τον δρομέα στη σελίδα που θέλετε να αλλάξετε την τεχνοτροπία

2. Ανοίξτε το παράθυρο Τεχνοτροπίες της πλευρικής στήλης και επιλέξτε Τεχνοτροπία σελίδας.

3. Από τον κατάλογο Τεχνοτροπίες σελίδας, επιλέξτε την τεχνοτροπία σελίδας που θέλετε να εφαρμόσετε.

4. Διπλοπατήστε στην τεχνοτροπία της σελίδας για εφαρμογή.

Σχετικά θέματα

Σελίδα τίτλου

Μορφοποίηση σελίδας,

Αλλαγή σελίδας,

Δημιουργία τεχνοτροπίας σελίδας με βάση την τρέχουσα σελίδα.