Περιεχόμενα

# MIDB

Επιστρέφει μια συμβολοσειρά κειμένου ενός κειμένου DBCS. Οι παράμετροι καθορίζουν την αρχική θέση και τον αριθμό των χαρακτήρων.

Αυτή η συνάρτηση είναι διαθέσιμη από το LibreOffice 4.2.

#### Σύνταξη

MIDB("Κείμενο"; Έναρξη; Αριθμός_bytes)

Κείμενο είναι το κείμενο που περιέχει τους χαρακτήρες που θα εξαχθούν.

Έναρξη είναι η θέση του πρώτου χαρακτήρα στο κείμενο που θα εξαχθεί.

Το Αριθμός_bytes καθορίζει τον αριθμό των χαρακτήρων που θα επιστρέψει το MIDB από κείμενο, σε ψηφιολέξεις (byte).

#### Παράδειγμα

=MIDB("中国";1;0) επιστρέφει "" (0 ψηφιολέξεις (byte) είναι πάντα μια κενή συμβολοσειρά).

=MIDB("中国";1;1) επιστρέφει " " (1 ψηφιολέξη (byte) είναι μόνο μισός χαρακτήρας DBCS και επομένως το αποτέλεσμα είναι ένας χαρακτήρας κενού διαστήματος).

=MIDB("中国";1;2) επιστρέφει "中" (2 ψηφιολέξεις (byte) αποτελούν έναν πλήρη χαρακτήρα DBCS).

=MIDB("中国";1;3) επιστρέφει "中 " (3 ψηφιολέξεις (byte) αποτελούν ενάμιση χαρακτήρα DBCS· η τελευταία ψηφιολέξη έχει ως αποτέλεσμα ένα κενό διάστημα).

=MIDB("中国";1;4) επιστρέφει "中国" (4 ψηφιολέξεις (byte) αποτελούν δύο πλήρεις χαρακτήρες DBCS).

=MIDB("中国";2;1) επιστρέφει " " (η θέση ψηφιολέξης (byte) 2 δεν βρίσκεται στην αρχή ενός χαρακτήρα σε μια συμβολοσειρά DBCS· επιστρέφεται 1 χαρακτήρας κενού).

=MIDB("中国";2;2) επιστρέφει " " (η θέση ψηφιολέξης (byte) 2 δείχνει στο τελευταίο μισό του πρώτου χαρακτήρα στη συμβολοσειρά DBCS. Οι 2 ψηφιολέξεις που ζητούνται αποτελούν επομένως το τελευταίο μισό του πρώτου χαρακτήρα και το πρώτο μισό του δεύτερου χαρακτήρα στη συμβολοσειρά. Συνεπώς, επιστρέφονται 2 χαρακτήρες διαστήματος).

=MIDB("中国";2;3) επιστρέφει " 国" (η θέση ψηφιολέξης (byte) 2 δεν βρίσκεται στην αρχή ενός χαρακτήρα σε μια συμβολοσειρά DBCS· επιστρέφεται ένας χαρακτήρας κενού για τη θέση ψηφιολέξης 2).

=MIDB("中国";3;1) επιστρέφει " " (η θέση ψηφιολέξης (byte) 3 βρίσκεται στην αρχή ενός χαρακτήρα σε μια συμβολοσειρά DBCS, αλλά 1 ψηφιολέξη είναι μόνο μισός χαρακτήρας DBCS και επομένως επιστρέφεται ένας χαρακτήρας κενού διαστήματος).

=MIDB("中国";3;2) επιστρέφει "国" (η θέση ψηφιολέξης (byte) 3 βρίσκεται στην αρχή ενός χαρακτήρα σε μια συμβολοσειρά DBCS και 2 ψηφιολέξεις αποτελούν έναν χαρακτήρα DBCS).

=MIDB("office";2;3) επιστρέφει "ffi" (η θέση ψηφιολέξης (byte) 2 βρίσκεται στην αρχή ενός χαρακτήρα σε μια συμβολοσειρά που δεν είναι DBCS και 3 ψηφιολέξεις μιας συμβολοσειράς που δεν είναι DBCS αποτελούν 3 χαρακτήρες).